Αλέξανδρος Ασωνίτης

Ο **Αλέξανδρος Ασωνίτης** (1 Ιανουαρίου 1959) είναι Έλληνας συγγραφέας. Σπούδασε Νομικά στην Αθήνα. Από το 1995 ο Αλέξανδρος Ασωνίτης έχει διαγράψει τη δική του πορεία στην ελληνική λογοτεχνία με μυθιστορήματα, αφηγήματα, διηγήματα, θεατρικά, άρθρα. Ανάμεσα στα μυθιστορήματά του ένα best-seller, το  εμβληματικό «Λάλον ύδωρ» (2002, εκδ. Πατάκη) και  «Η Συνείδηση της Αιωνιότητας» (1995, 1999, 2016, εκδ. Δελφίνι, Πατάκη, Ανοιχτή Τέχνη), το «σημαντικότερο μυθιστόρημα της δεκαετίας του 1990, κατά γενική ομολογία!» (περ. «Ιχνευτής», αρ. 6, φθινόπωρο 2003). Ακολούθησαν το αφήγημα «Γεια σου τηλεόραση!» (2006, εκδ. Καστανιώτης) και οι νουβέλες «Το μνημειώδες σχέδιο του Σερ Ουίνστον Τσόρτσιλ - Το μοιρολόι της Μανούσαινας» (2009, εκδ. Καστανιώτης). Το 2018 κυκλοφόρησε την «Εκτέλεση», πρώτο τόμο της τριλογίας του «Πένθος και ΄Εξαρση», και το 2019 τον δεύτερο τόμο: «Εκδίκηση» (εκδ. Πατάκη). Ο τρίτος τόμος «Καθαρμοί» εκδόθηκε το 2022. Διηγήματά του έχουν συμπεριληφθεί σε πολλές συλλογές. Κυκλοφόρησαν όλα σε επετειακή έκδοση το 2025 (εκδ. Ανοιχτή Τέχνη). Μετείχε στο «Global Novel» (εκδ. Καστανιώτης). Μετέφρασε από τα Αρχαία Ελληνικά, για πρώτη φορά στην νεοελληνική, το πρώτο μυθιστόρημα της παγκόσμιας λογοτεχνίας, «Αλεξάνδρου Βίος», του Ψευδοκαλλισθένους (εκδ. Πατάκη 1998, ΔΟΛ 2008). Επίσης,  τα  «Στρατηγήματα» (α΄ και β΄ τόμος, εκδ. Βιβλιοθήκη των Ελλήνων), του Πολυαίνου. Η μελέτη του «Τα δεξιθάνατα ζεϋμπέκικα», σχετικά με τα λαϊκά και ρεμπέτικα τραγούδια που αναφέρονται στον θάνατο, θα κυκλοφορήσει το 2026. Υπό έκδοση, επίσης, βρίσκονται: Α) «Η προπαγάνδα της Διδώς Σωτηρίου και του Κοσμά Πολίτη στα Ματωμένα χώματα και Στου Χατζηφράγκου». Β) «Οι Έλληνες και οι ανακρίβειες του Ε. Ρ. Ντοντς». Το θεατρικό του έργο «Μανέρμες, η μάνα του Σολωμού-η μάνα του Κάλβου», ανέβηκε από το ΔΗΠΕΘΕ Κέρκυρας, το καλοκαίρι του 2010. Αρθογραφούσε επί σειρά ετών στην «Ελευθεροτυπία», στην «Βιβλιοθήκη της Ελευθεροτυπίας», στην «Κυριακάτικη Ελευθεροτυπία», στα «Βιβλία» στο «Βήμα της Κυριακής». Στα λογοτεχνικά περιοδικά: «Ιχνευτής», «Οδός Πανός» κ.α. Στις ιστοσελίδες: "Press Publica ", «΄Αρδην», "slpress". Το 2102 ίδρυσε και συντονίζει  την σχολή σεμιναρίων «Ανοιχτή Τέχνη», στο Σύνταγμα, όπου διδάσκει δημιουργική γραφή.  Δημιουργική γραφή δίδαξε στο Κολλέγιο Αθηνών και, αφιλοκερδώς, στις φυλακές Κορυδαλλού, το 2012. Ύστερα από 8 άρθρα του στην «Ελευθεροτυπία» ξανάνοιξαν για το κοινό οι ναζιστικές φυλακές στα υπόγεια της Κομαντατούρ, επί της οδού Κοραή 4, στην Αθήνα. 

## Εργογραφία

*Μυθιστορήματα:
*# *Καθαρμοί  (Πένθος και 'Εξαρση, γ'), εκδ. Πατάκη, 2022*
*# *Εκδίκηση  (Πένθος και 'Εξαρση, β'), εκδ. Πατάκη, 2019*
*# *Εκτέλεση  (Πένθος και 'Εξαρση, α'), εκδ. Πατάκη, 2018*
*# *Λάλον Ύδωρ (2002, εκδ. Πατάκη, 2026, εκδ. Ανοιχτή Τέχνη)*
*# *Η  Συνείδηση της Αιωνιότητας (1995, εκδ. Δελφίνι, 1999, εκδ. Πατάκης, 2016, 2021, εκδ. Ανοιχτή Τέχνη)*
*Αφηγήματα:
*# *Το μνημειώδες σχέδιο του σερ Ουίνστον Τσόρτσιλ (2 νουβέλες), εκδ. Καστανιώτης, 2009*
*# *Γεια σου, τηλεόραση!, εκδ. Καστανιώτης, 2006*
*Διήγημα*:*

# *Τα Διηγήματα (1995 - 2025), εκδ. Ανοιχτή Τέχνη, 2025*

* Θεατρικό:
# *Μανέρμες: Η μάνα του Σολωμού - η μάνα του Κάλβου, περιοδικό Πόρφυρας, Ιούλιος 2010*

* Μεταφράσεις από αρχαία:

# *Ψευδοκαλλισθένους:  Αλέξανδρου Βίος, εκδ. Πατάκη, 1999, 2000, εκδ. ΔΟΛ, 2008*
# *Πολύαινου: Στρατηγήματα, α' - β' τόμος, εκδ. Βιβλιοθήκη, 1994*

*Συμμετοχές σε συλλογικά έργα:

# *Global novel - Το μυθιστόρημα του κόσμου (3 Έλληνες, 11 ξένοι συγγραφείς), εκδ. Καστανιώτης, 2004*

* Συμμετοχές σε συλλογές διηγημάτων:

# *Έρωτας σε πρώτο πρόσωπο, εκδ. Κέδρος*
# *Τα προσωπεία του τρόμου, εκδ. Λιβάνης, εκδ. Αίολος: Μην ξύνεις την πλάτη σου, Τζίμμυ Κλίφ*
# *Τέσσερα διηγήματα, εκδ. Μεταίχμιο: Η Δημιουργός*
# *Μυθιστόρημα μιας πόλης, εκδ. Οξύ: Ο Χίτλερ ήταν εραστής του Ξέρξη*
# *Με ορθάνοιχτα μάτια, εκδ. Καστανιώτης: Κι ο γλάρος αψηλά πετά, μα χαμηλοκοιτάζει*
# *Ανδρικές απολαύσεις, εκδ. Ελληνικά γράμματα: Πόσο ψηλά πετούν τα πουλιά, όταν είναι άνθρωποι;*
# *Ιστορίες στον αφρό, εκδ. Περίπλους: Μπλε πάνθηρας*
# *Η  εντεκάδα, εκδ. Μπαρτζουλιάνος: Μιχτή Κόσμου*
## Παραπομπές


Κατηγορία:Έλληνες συγγραφείς του 20ού αιώνα